राजस्थान : सरकारी डॉक्टर दो दिन की हड़ताल पर  
हड़ताल पर जाने से पहले डॉक्टरों की एक कमेटी ने स्वास्थ्य मंत्री समेत राज्य के तीन मंत्रियों के एक पैनल के साथ बैठक की थी जो कि नाकाम रही।
राजस्थान के सभी सरकारी डॉक्टर आज से दो दिन की हड़ताल पर हैं। डॉक्टरों ने वेतन बढ़ाने और उनके अन्य भत्तों में इजाफा करने की मांग की है। हड़ताल पर जाने से पहले डॉक्टरों की एक कमेटी ने स्वास्थ्य मंत्री समेत राज्य के तीन मंत्रियों के एक पैनल के साथ बैठक की थी जो कि नाकाम रही।   इस बैठक के बाद डॉक्टरों के प्रतिनिधि ने बताया कि सरकार ने जो प्रस्ताव उनके सामने रखें है वो मानने लायक नहीं है। डॉक्टरों ने कहा कि अगर 13 तारिख तक उनकी मांगे नहीं मानी जाएंगी तो वो सामूहिक इस्तीफा दे देंगे।